**Hic et nunc**

*Letiţia Adela(Lucía)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hic et nunc

Am îmbrăcat rochia pe dos.

Mama spunea că, te apără de gândurile rele

încolțite în minţi odihnite.

Nu mai cred, de mult, în

superstiții.

Vreau, doar, să simt

tresărirea feţei catifelate a ierbii,

întâlnind mâinile tale

zidite acolo,

la granița ultimelor, două, suspine.

Hic et nunc!

Sunt marea masă a inimii,

prin care nu pulsează sânge,

ci... Un nou început!